
**3. 4. 2020**

**SLJ Skriti zaklad**

* Odpri delovni zvezek na strani 44. Ob branju spodnjega besedila reši prvo nalogo. Premor je zato, da ta čas vrišeš pot. Začetek je čisto spodaj označen z rdečo piko. Preriši smeri neba.



**Začetek**

Pred vami sta dve poti. Odpravite se po poti, ki pelje proti vzhodu in se vije skozi mešani gozd. Po poti hodite toliko časa, da pridete na travnik.

### Premor

Na njem boste zagledali visok hrast in leseno hišico. Pojdite do hrasta in nato zavijte levo.

### Premor

Pred seboj boste zagledali potok. Poiščite mostiček in ga prečkajte.

### Premor

Ko pridete na drugo stran potoka ste na križišču treh poti. Potovanje nadaljujte po srednji poti.

### Premor

Pripeljala vas je do gradu. Postavite se pred grajska vrata, nato pa zavijte desno v grajski park.

### Premor

Poiščite štiri table. Na tablah so risbice psa, kralja, mačke in kokoši.

### Premor

Zaklad se skriva pod tablo, na kateri ni narisana žival.

* Reši naloge na strani 45:
* Najprej si oglej pot pri 3.a nalogi. Ustno jo opiši.
* 3.b naloga: na sličici z rdečo barvico vriši poljubno pot. Ustno jo opiši.
* Vzemi mali zvezek in napiši opis ene izmed prejšnjih dveh poti. Pazi na pravilen zapis besed in na to, da ne ponavljaš prepogosto istih besed.

**SPO Vipavska dolina**

* Zadnjič si v delovnem zvezku prebral besedilo moja pokrajina.
* Ustno odgovori na naslednja vprašanja. Če odgovora ne veš, nič zato. Pomagaj si z zemljevidom.
* Kako se imenuje pokrajina v kateri živimo?
* Kje v Sloveniji leži Vipavska dolina?
* Katera reka teče skozi dolino?
* Kaj obdaja dolino?
* Katera mesta so v Vipavski dolini?
* Katere vasi so v Vipavski dolini?
* Kakšno je podnebje v Vipavski dolini?
* S čim se ukvarjajo ljudje v Vipavski dolini?
* Preberi spodnje besedilo. Če besed ne razumeš, poišči pomen v spodnjem slovarčku.

|  |
| --- |
| **VIPAVSKA DOLINA**  Vipavska dolina leži v **zahodnem** delu Slovenije. Skozi teče reka **Vipava**, po kateri je dolina tudi dobila ime. Obdajajo jo hribovja Trnovska planota, Nanoška planota in Vipavski griči.  Večja mesta so Ajdovščina, Vipava, Nova Gorica, Šempeter pri Gorici. Vasi v dolini so gručaste. To so Goče, Budanje, Lokavec, Vipavski križ …  Podnebje: zime so mile (ne preveč mrzle), poletja so vroča, pogosto piha burja.  Veliko ljudi se ukvarja s **kmetijstvom**. Največ z vinogradništvom, sadjarstvom in zelenjadarstvom. |

* Oblikuj miselni vzorec o Vipavski dolini v zvezek za okolje.

**SLOVARČEK**

DOLINA: nižji, podolgovat svet med hribi, griči

PLANOTA: precej raven ali malo razgiban svet v hribovju

PODNEBJE: povprečne vremenske razmere na enem področju

ZELENJADARSTVO: pridelovanje zelenjave

SADJARSTVO: pridelovanje sadja

VINOGRADNIŠTVO: pridelovanje grozdja

**MAT Reši, saj zmoreš**

* Izračunaj spodnje naloge. Računaj v zvezek.

1. Manca ima dva psa. Vsakemu da 5 pasjih piškotov in 3 kosti.

Koliko piškotov in kosti sta pojedla oba psa?

2. Matej je na travniku videl 4 hrošče in 2 pajka.

Koliko nog so imele vse živali skupaj?

3. Na parkirišču je 6 avtomobilov in 7 motorjev.

Koliko koles imajo vsa vozila skupaj?

4. Teta je imela 5 bankovcev po 10 evrov. Kupila je 3 lonce. Za vsak lonec je plačala 8 evrov. Koliko denarja ji je še ostalo?

5. Babica je posadila 5 krat po 7 vrst paradižnika. Bramor je uničil v treh vrstah po 2 paradižnika. Koliko sadik paradižnika še raste na vrtu?

* Reši naloge v delovnem zvezku na stran 95. Pri prvih treh nalogah napiši najprej vprašanje na 1. črtico. Nato izračunaj in na koncu napiši odgovor na svoje vprašanje.

**ŠPO Vodenje žoge**

* Vadi vodenje žoge na različne načine, tako kot zadnjič.